ต.ค.นี้คลังพร้อมจ่าย ข้าราชการออกกบข.
บัญชีกลางพร้อมจ่ายเงินให้ข้าราชการที่ลาออกจาก กบข.ภายใน ต.ค.นี้
29 ก.ย. 2558

บัญชีกลางพร้อมจ่ายเงินให้ข้าราชการที่ลาออกจาก กบข.ภายใน ต.ค.นี้ 
นายมนัส แจ่มเวหา อธิบดีกรมบัญชีกลาง เปิดเผยว่า มีข้าราชการผู้รับบำนาญที่ยื่นขอลาออกจากกองทุนบำเหน็จบำนาญข้าราชการ (กบข.) เพื่อกลับไปใช้สิทธิบำเหน็จบำนาญข้าราชการ 4.37 แสนราย หลังจากตรวจสอบและยืนยันการมีชีวิตอยู่ของข้าราชการเสร็จ จะแจ้งรายชื่อให้กรมการปกครองในวันที่ 30 ก.ย. เพื่อยืนยันรายชื่อกลับมาที่กรมวันที่ 1 ต.ค. นี้ จากนั้นจะส่งให้ กบข.ตรวจสอบและจ่ายเงินก้อนคืนให้ข้าราชการต่อไป คาดว่าจะโอนเงินเข้าบัญชีธนาคารของข้าราชการทุกคนได้ภายในเดือน ต.ค. 2558 คิดเป็นเงิน 5.4 หมื่นล้านบาท
สำหรับผู้รับบำนาญ กรมบัญชีกลางจะดำเนินการเอง คาดว่าจะใช้งบ 1.61 หมื่นล้านบาท โดยหลังจากได้รับการยืนยันรายชื่อ จะโอนเงินบำนาญเข้าบัญชีเงินฝากธนาคารของผู้รับบำนาญได้ภายในเดือน ต.ค.